***Το VelociPastor*** (ελληνικά: *Ο ΒελοσιΠάστορας*) είναι αμερικανική κωμωδία τρόμου του 2017, σε σενάριο και σκηνοθεσία από τον Brendan Steere. Η πλοκή ακολουθεί τη ζωή του πάστορα Νταγκ Τζόουνς (Doug Jones), στα χέρια του οποίου καταλήγει ένα λείψανο δεινοσαύρου που του δίνει τη δύναμη να μεταμορφώνεται σε βελοσιράπτορας όταν θυμώνει. Μετά την προβολή της στο Φεστιβάλ Κινηματογράφου B-Movie, Underground και Trash (BUT) στις 31 Αυγούστου 2018, η ταινία κυκλοφόρησε για το ευρύ κοινό στις Ηνωμένες Πολιτείες στις 13 Αυγούστου 2019, από την Wild Eye Releasing.

Πλοκή
-----

Ο Νταγκ Τζόουνς (Doug Jones) παρουσιάζεται ως ένας απλός ρωμαιοκαθολικός ιερέας. Αφού όμως βρεθεί αυτόπτης μάρτυρας στον θάνατο τον γονιών του μετά από μια ανεξήγητη έκρηξη, ταξιδεύει στην Κίνα για να ξαναβρεί την πνευματική του ηρεμία. Εκεί όμως, έρχεται σε επαφή με ένα λείψανο δεινοσαύρου, το οποίο απεγνωσμένα αναζητά μια ομάδα νίντζα, καθώς έχει την ιδιότητα να μετατρέπει ανθρώπους σε "Πολεμιστές Δράκους". Αγγίζοντας το, ο Νταγκ μολύνεται και αρχίζει να βλέπει εφιάλτες. Για να ξεφύγει από αυτούς, βγαίνει στο δάσος αργά το βράδυ όσο εν αγνοία του ξεκινά η μεταμόρφωσή του σε βελοσιράπτορα. Εκεί, με τις καινούριες του δυνάμεις, τυχαία σώζει μια πόρνη, την Κάρολ (Carol), από τα χέρια ενός αδίστακτου κακοποιού.

Ξυπνώντας το επόμενο πρωί στο κρεβάτι της Κάρολ γυμνός, χωρίς να θυμάται τί έγινε το προηγούμενο βράδυ, ο Νταγκ αρχικά πιστεύει ότι αθέτησε τον όρκο της αποχής από τον έρωτα που έδωσε ως ιερέας. Αφού όμως η Κάρολ του δείξει το πτώμα του κακοποιού, ο Νταγκ πρέπει να αποδεχθεί την καινούρια του πραγματικότητα. Αρνούμενος την πρότασή της να να χρησιμοποιήσει τις νέες του δυνάμεις για να καταπολεμήσει το έγκλημα, σπεύδει στην εκκλησία για να τελέσει το μυστήριο της εξομολόγησης. Στην διάρκεια αυτού, ο μαστροπός Φράνκι Μέρμεϊντ (Frankie Mermaid) ομολογεί στον Νταγκ ότι εκείνος βρίσκεται πίσω από τον θάνατο των γονιών του. Έξαλλος, ο Νταγκ μεταμορφώνεται σε βελοσιράπτορα και σκοτώνει τον Φράνκι, και όντας πλέον πεπεισμένος για το σχέδιό της καταπολέμησης του εγκλήματος, επιστρέφει στην Κάρολ για τη βοήθειά της. 

Μαθαίνοντας για τις καινούριες δυνάμεις του Νταγκ, ο ηγούμενος Στούαρτ (Father Stewart), προσπαθεί να πείσει τον Νταγκ να αποχωριστεί την δεινοσαυρική του φύση και να σταματήσει να σκοτώνει ανθρώπους. Μαζί, πηγαίνουν σε έναν εξορκιστή, τον Αλταίρ (Altair), ελπίζοντας ότι όλα θα επιστρέψουν στην κανονικότητα. Σε αναδρομή στο παρελθόν που παρεμβάλλεται, μαθαίνουμε ότι ο καλύτερος φίλος και η αγαπημένη του Στούαρτ πεθαίνουν στον πόλεμο του Βιετνάμ. Ξαφνικά, ο Νταγκ μεταμορφώνεται και πάλι, και επιτίθεται στον Στούαρτ, βγάζοντας του το δεξί μάτι.

Επιστρέφοντας στην Κάρολ, για την οποία έχει ξεκινήσει να καλλιεργεί ερωτικά συναισθήματα, επιτίθεται από νίντζα. Παράλληλα, ο ηγούμενος Στούαρτ ξυπνά σε ένα στρατόπεδο προπόνησης χριστιανών νίντζα υπό την ηγεσία του Γουέι Τσαν (Wei Chan), ο οποίος σχεδιάζει να εμπορευτεί μια ιδιαίτερα εθιστική εκδοχή της κοκαΐνης και μετά να την αποσύρει από την αγορά, ώστε οι εξαρτημένη να οδηγηθούν στα προγράμματα απεξάρτησης που θα οργανώσει η εκκλησία. Ο Στούαρτ, αρνούμενος να συμμετέχει στο σχέδιο αυτό, βρίσκει τον θάνατό του στα χέρια του Γουέι Τσαν.

Αποφασισμένοι να πολεμήσουν το κακό, οι Νταγκ και Κάρολ καλούνται να αναμετρηθούν ακόμη μια φορά με τους νίντζα. Τον Νταγκ σταματά ο Σαμ ο Λευκός Νίντζα (Sam the White Ninja), ο οποίος αποκαλύπτει ότι είναι ο αδερφός του. Μετά από μια έντονη μάχη, η Κάρολ τραυματίζεται ενώ ο Νταγκ καταφέρνει να σκοτώσει τον αδελφό του. Σε μια τελευταία προσπάθεια να φέρει εις πέρας το σχέδιό του, ο Γουέι Τσάν λαβώνει τον Νταγκ με ένα βέλος ποτισμένο με αντίδοτο προκειμένου να σταματήσει την μεταμόρφωσή του. Καθώς όμως εκείνος είχε μερική ανοσία, καταφέρνει να σκοτώσει τον Γουέι Τσαν και να σώσει την αγαπημένη του Κάρολ.Έχοντας χάσει πλέον την ιδιότητά του ως ιερέας και όντας καταζητούμενος σε παγκόσμια κλίμακα, ο Νταγκ και η Κάρολ ξεκινούν την καινούρια τους ζωή ως μαχητές του κακού.

Ηθοποιοί
--------

* Gregory James Cohan ως Νταγκ Τζόουνς (Doug Jones)

* Alyssa Kempinski ως Κάρολ (Carol)

* Daniel Steere ως ηγούμενος Στούαρτ (Father Stewart)

* Aurelio Voltaire ως Αλταίρ (Altair)

* Yang Jiechang ως Γουέι Τσαν (Wei Chan)

* Jesse Turits ως Σαμ, ο λευκός Νίντζα (Sam the White Ninja)

* Fernando Pacheco de Castro ως Φράνκι Μέρμειντ (Frankie Mermaid)

* David Sokol ως Άλι (War Buddy Ali)

* Kathleen Steere ως Άντελαϊν (Adeline)

* Claire Hsu ως Κινέζο Χωριατοπούλα (Chinese Villager)

* Nicholas M. Garofolo ως Άστεγος (Hobo)

* George Schewnzer ως ο πατέρας του Νταγκ (Doug's Dad)

* Zachary Steere στις εκτελέσεις των σκηνών με την στολή δεινοσαύρου (Dinosaur Suit Performer)

* Erik Oh ως Τσόι-Μιν (Choi-Min)

* Douglas Saint James ως χειρουργός (Surgeon)

* Alec Lambert ως κακοποιός (Thug)

* Janice Young ως η μητέρα του Νταγκ (Doug's Mom)

* Pat Hroncich ως Στρατιώτης στο Βιετνάμ 1 (Vietnam Soldier 1)

* Dan Rhoades ως Στρατιώτης στο Βιετνάμ 2 (Vietnam Soldier 2)

* Kurt Voltmann ως Γολιάθ (Goliath)

Παραγωγή
--------

Ο Brendan Steere σκέφτηκε την ιδέα το 2010 ενώ φοιτούσε στη Σχολή Εικαστικών Τεχνών στο Μανχάταν, όταν η αυτόματη διόρθωση στο κινητό του αντικατέστησε την λέξη "Velociraptor" (βελοσιράπτορας) με τη φράση "Veloci Pastor" (γρήγορος Πάστορας). Στο πλαίσιο κάποιας εργασίας του, ο Steere γύρισε μια μικρού μήκους ταινία με ψεύτικα τρέιλερ grindhouse, ένα εκ των οποίων αφορούσε *το The VelociPastor.*

Τα τρέιλερ αυτά, τα οποία είχε αναρτήσει στο YouTube είχαν περίπου 45 προβολές το καθένα, η ολοκληρωμένη εργασία του ομως έλαβε συνολικά περίπου 45.000 προβολές, με αποτέλεσμα να γεννηθεί η ιδέα για την υλοποίηση μιας μεγάλου μήκους ταινίας. Ο Steere δήλωσε: «Η ταινία είναι φτιαγμένη για να είναι απλώς διασκεδαστική, όποιος αναζητά βαθύτερο νόημα στις ταινίες του είδους όπου ένας άνθρωπος μετατρέπεται σε δεινόσαυρο μάλλον κάνει άδικο κόπο».

Από το 2011 έως το 2016, έγιναν δύο προσπάθειες για crowdfund, πρώτα μέσω του Kickstarter και στη συνέχεια μέσω του Seed&Spark. Η ταινία εν τέλει έλαβε χρηματοδότηση από έναν ιδιώτη επενδυτή, τον οποίον γνώριζε η μητέρα ενός φίλου του Steere.

Γυρισμένο με προϋπολογισμό 36.000$, ο Steere υποστηρίζει ότι επηρεάστηκε από τον σκηνοθέτη Γκιγέρμο ντελ Τόρο.

Κυκλοφορία
----------

Η ταινία VelociPastor έκανε την πρεμιέρα της στη μεγάλη οθόνη στο Πόρτλαντ (Όρεγκον) στις 2 Νοεμβρίου το 2017. Μετά από την προβολή της σε διάφορα Φεστιβάλ Ταινιών, το συνεργείο υπάχθηκε στο πρακτορείο Cyfundo, που με τη σειρά του έκλεισε συμφωνία με την Wild Eye Releasing το 2018. 

**DVD και Streaming**

Η ταινία εκδόθηκε σε DVD στις 13 Αυγούστου το 2019. Είναι επίσης διαθέσιμο για προβολή στα Amazon Prime, YouTube και Roku. Εκδόθηκε, επίσης, Blu-ray στις 17 Σεπτεμβρίου του 2019.

1. ↑  (Τσεχικά) *Česko-Slovenská filmová databáze*. 2001.
2. 1 2  Thompson, Simon (13 Μαΐου 2019). «'The VelociPastor' Director On The $35,000 Movie That Has Become The New Cult Film Sensation». *Forbes*. Ανακτήθηκε στις 23 Σεπτεμβρίου 2019.